Produkte - Laeveld Agrochem
Laeveld Agrochem (Edms) Bpk is 'n lid van CropLife Suid-Afrika en voldoen aan die vereniging se gedragskode.
In die huidige mededingende en onvoorspelbare landbou landskap is dit deurslaggewend belangrik om die koring van die kaf te skei. Vooruitgang is immers sinoniem met goeie besluitneming. Dit is vir Laeveld Agrochem is 'n topprioriteit om op ons uniek sorgsame manier die grootste verskeidenheid uitmuntende beskermingsprodukte beskikbaar te stel wat 'n wye spektrum van kategorieë dek, insluitend:
Sproeiwysigende bymiddels verbeter die toediening en plasing van die spuitoplossing. Dit maak die onkruiddoders in sproeivorm makliker om te mik, dit verlaag die residu van onkruiddoder in die lug, en sorg dat die spuitmiddel beter aan die plant kleef.
Laeveld Agrochem fokus op geïntegreerde oplossings vir gewasbeskerming sowel as -optimalisering, dissiplines wat ontwikkel is om verdere waarde aan produsente sowel as die res van die voedselketting toe te voeg.
Laeveld Agrochem is 'n voorloper in die Suid-Afrikaanse mark op die gebied van biologiese produkte, gerugsteun deur 'n toegewyde, hoogsopgeleide verspreidingsnetwerk van franchisees om gehaltediens te alle tye te verseker.
Laeveld Agrochem bied 'n volledige reeks grondverrykingsprodukte wat 'n positiewe bydrae tot die ondersteuning en aanvulling van die biologiese komponent van grond sal lewer.
Swamdoders voorkom en genees siektes wat andersins 'n hoogs nadelige uitwerking op die gehalte van gewasse en jou opbrengste sou hê.
Ons is ook voorlopers met die ontwikkeling van nuwe en beter maniere om siektes in plaasdiere te identifiseer en te behandel.
Stof op blare voorkom doeltreffende fotosintese en belemmer ontkieming by blomme. Stof benadeel ook die werking van gewasbeskermingsprodukte wat deel vorm van geïntegreerde plaagbeheer­programme en het dus 'n negatiewe invloed op die winsgewendheid van landbou. Die eerste paar rye weerskante van 'n grondpad word gewoonlik die ergste geraak. Deur die produk AquaSoil EcoDust saam met water toe te dien kan grondpaaie vinniger gestabiliseer word.
AquaSoil Hydrogel word tydens die aanplant van boorde by plantgrond gevoeg. Sowat 12 liter water per saailing word gebruik wanneer vrugtebome geplant word. Danksy AquaSoil Hydrogel verminder dit tot ongeveer twee liter water per plant. Die AquaSoil Hydrogel jellie kan tot 120 keer herbenat word en steeds dieselfde doeltreffende resultate lewer. Proewe in potte deur die Universiteit Stellenbosch het 'n verbetering van minstens 28% in 'n maandtydperk getoon. In veldproewe is 'n verbetering van tot 40% in groei en ontwikkeling aangeteken.